Source: http://radiotimisoara.ro/2014/12/23/csm-lugoj-incheie-anul-cu-trei-transferuri/
Timestamp: 2018-05-22 02:01:13+00:00

Document:
CSM Lugoj încheie anul cu trei transferuri | Radio Timișoara
Publicat in: 23 Dec 2014
etichete: Adriana Rotaru, Asociatia Studentilor de Medicina Veterinara din Timisoara, Cristina Zanfir, CSM lugoj, Cupa Romaniei, Loren Cory, Olga Krasteva, UCF Knights, Valerijan Luka, volei, Yanita Nikolova
Echipa de volei feminin CSM Lugoj încheie anul 2014 cu noutăţi în ceea ce priveşte lotul de jucătoare. După accidentările suferite de bulgăroaicele Olga Krasteva şi Yanita Nikolova, oficialii clubului bănăţean au reuşit să umple golurile rămase prin aducerea a trei voleibaliste: fosta intrenaţională Cristina Zanfir, australianca Loren Cory şi Adriana Rotaru.
Antrenorul formaţiei CSM Lugoj, Valerijan Luka, a primit întăriri chiar la final de an. Golurile lăsate de Yanita Nikolova (jucătoare a cărei contract a fost reziliat) şi Olga Krasteva (care va lipsi până la finalul sezonului) vor fi umplute de o jucătoare din ţară cu mare experienţă, Cristina Zanfir şi o prezenţă exotică, din Australia, Loren Cory.
Cristina Zanfir are 34 de ani, este o fostă jucătoare de lot naţional, care a trecut până acum la echipe precum Dinamo Bucureşti, SCMU Craiova, Unic Piatra Neamţ, Medicina Tg. Mureş şi CSM Târgovişte. Zanfir este obişnuită cu partea de vest a ţării, jucând în trecut pentru Politehnica Tender Timişoara, pe prima scenă voleibalistică. Poate evolua ca secund, universal şi centru.
Loren Cory este al doilea transfer dinafara Europei făcut de CSM Lugoj, după americana Krista DeGeest. Kory are 1.96 m înălţime, joacă pe postul de universal şi a evoluat în Statele Unite ale Americii pentru echipa colegiului UCF Knights.
În plus, staff-ul tehnic a asigurat şi dublura pentru liberoul Ivana Milanovic. Adriana Rotaru, 20 ani, vine de la CSM Bucuteşti şi poate evolua şi ca secund.
Meciurile oficiale reîncep rapid în 2015, astfel că fetele antrenate de Valerijan Luka nu se bucură de foarte multe zile de vacanţă. Scurtele perioade de pauză sunt 24-26 decembrie şi 31 decembrie – 2 ianuarie 2015.
Începutul noului an vine cu o dublă deplasare la Târgu Mureş pentru CSM Lugoj; manşa tur a sferturilor din Cupa României şi meciul retur din Divizia A1. Partida din Cupă ar putea fi amânată de pe 10 ianuarie pentru 15 ianuarie, la cererea echipei Medicina.

References: CSM 
 CSM 
 CSM 
 CSM 
 CSM 
 CSM 
 CSM